Գեղամ Տէր-Կարապետեան յաղթական վերադարձաւ Մուշ։ Երիտասարդ գործիչին հեղինակութիւնը բարձրացած էր մեր ժողովուրդի աչքին։ Առաջնորդարանի քարտուղարը դարձաւ պահապանն ու պաշտպանը այն բոլոր հայորդիներուն, որոնք թուրքական եւ քրդական հարստահարումներու կամ օրինազանցութեանց դէմ բողոքելու համար կը դիմէին առաջնորդարան՝ յատկապէս քարտուղար Գեղամ Տէր-Կարապետեանին վստահելով իրենց ոտնակոխւած իրաւունքներուն վերականգնումը։ Միաժամանակ՝ սիրոյ կապ մը ստեղծւած էր Գեղամի եւ Գիւլիզարի միջեւ, ինչ որ 1892-ին պսակւեցաւ երիտասարդ զոյգին ամուսնութեամբ։